સેમસંગ બાદ હવે રિલાયંસ જીયોનો લાઇફ સ્માર્ટફોન ફાટવાનો મામલો સામે આવ્યો છે. જમ્મૂ-કાશ્મીર નેશનલ કોંફરંસ સાથે જોડાયેલ તનવીર સાદિક નામના વ્યક્તિએ ફોન બળવાની તસવીરો ટ્વીટર પર શેર કરી છે. કંપની આ મામલે તપાસ કરી રહી છે. સાદિકે ટ્વીટ કર્યુ છે કે, ‘મારા પરિવારના લોકો માંડ માંડ બચ્યા છે. રિલાયંસ જીયોના રિલાયંસ લાઇફ ફોનમાં ધમાકો થયો અને તેમાં આગ લાગી ગઇ.' રિલાયંસ લાઇફ એ જીયોનો સ્માર્ટફોન બ્રાંડ છે. જો કે તેણે એ નથી જણાવ્યુ કે કયુ મોડલ છે અને ઘટના કેવી રીતે બની. તસવીરો જોઇને લાગી રહ્યુ છે કે આ ફોન એવો છે જેની બેટરી કાઢી શકાય છે. ફોન પર લાઇફનો લોગો પણ દેખાઇ રહ્યો છે. બેટરી પૂરેપૂરી બળી ગઇ છે અને ફોનની સ્ક્રીન ઓગળી ગઇ છે. સાદિકની ફરિયાદ પર રિલાયંસ લાઇફે તરત જ એક્શન લેવાની વાત કહી છે. લાઇફે ટ્વીટર પર સાદિક પાસે આ ઘટના અંગે વધુ જાણકારી માંગી છે.